Author: . . .
Last saved by: Erko Kalev
Company: Haapsalu LV sotsiaalosakond

K O R R A L D U S

Haapsalu,			28. oktoober 2009 nr 631

Nõusolek maaüksuse, asukohaga
Raudteetammi tee maatükk 3, Haapsalu erastamiseks

OÜ Taavi (registrikood 10285564) on esitanud 28.02.2006 Haapsalu Linnavalitsusele avalduse Haapsalu linna piires Kiltsi tee 1 asuva 14,7 ha suuruse raudteeteenindusmaa ostueesõigusega erastamiseks. Raudtee rajatised Kiltsi tee 1 on OÜ Taavi omandanud vastavalt 28.02.2006 ehitise müügilepingule (notari reg.nr. 1048). Raudtee ehitiste juurde kuuluvale maaüksusele asukohaga Kiltsi tee 1 on Haapsalu Linnavolikogu 28.08.2009 otsusega nr 288 „Üldplaneeringut muutva detailplaneeringu kehtestamine (Kiltsi tee 1, Haapsalu)“ kehtestatud detailplaneering, mis on jaganud Kiltsi tee 1 maaüksuse kaheksaks eraldi krundiks. Linnavalitsuse  16.09.2009 korraldusega nr 480 „Maaüksuse aadresside kinnitamine“ on planeeritud  krundile pos.nr  5 määratud koha-aadress Raudteetammi tee maatükk 3, Haapsalu, Läänemaa. Maareformi seaduse § 22 lõike 1 alusel saavad ostueesõigusega maad erastada isikud, kellel on õigus osta maad ehitise omanikuna. Seega eeldab maa ostueesõigusega erastamine ehitise olemasolu. Maaüksusel Raudteetammi tee asuvad ehitised – 1.,2.,3.,4. ja 5. jaamatee. Ehitis on aluspinnaga kohtkindlalt ühendatud ja inimtegevuse tulemusel ehitatud terviklik asi. Ehitised jagunevad hooneteks ja rajatisteks (EhS §2 lg 1). Hoone on katuse, siseruumi ja välispiiretega ehitis (EhS § 2 lg 2). Rajatis on ehitis, mis ei ole hoone(EhS § 2 lg 3). Vastavalt maareformi seaduse § 6 lõikele 3 on hoone või rajatis maareformi seaduse tähenduses maapinnaga püsivalt ühendatud ehitis ehitusseaduse tähenduses, samuti lõpetamata ehitis ja ehitise püstitamiseks seaduslikus korras väljaantud ehitusluba. Raudteeseaduse § 3 punkti 2 kohaselt on raudtee maatükiga püsivalt ühendatud rajatis, mille olulised osad on muldkeha ja sellele toetuv tee pealisehitis, mis koosneb rööbastest, pöörmetest, liipritest ja ballastist. Raudteetammi tee maatükk 3- asuvad raudtee rajatised vastavad maareformi seaduse ja ehitus- ja raudteeseaduses sätestatule. Seega on OÜ Taavi´l õigus planeeritud krundi pos. 5 suurusega 22355 m^2 maa ostueesõigusega erastamiseks. Raudteerajatised on kantud riiklikku ehitisregistrisse ehitiste funktsiooniga jaamateed, millele vastab maakasutuse otstarve „transspordimaa“. OÜ Taavil on õigus maa ostueesõigusega erastamisele Keskkonnaministri 30.11.2001 määrusega nr 50 kinnitatud “Maa korralise hindamise tulemuste kehtestamine“ hinnaga. Maaüksus asub hinnatsoonis H0183004, mille transpordimaa maksustamishind on 7 kr/m^2. Katastriüksuse Raudteetammi tee maatükk 3 moodustamiseks olemasoleva plaani- ja kaardimaterjali alusel puudub olemasolev sobilik plaan. Katastriüksus on võimalik maakatastrisse kanda peale katastriüksuse mõõdistamist vastavalt korralduse lisaks olevale piiride kulgemise ettepanekule. Haapsalu raudteejaama kompleks asub muinsuskaitsealal. Maaüksusele ulatub Jaama oja veekaitsevöönd ja ehituskeeluvöönd. Erastatavat maad läbivad seadusjärgsed kitsendusi põhjustavad objektid: avalikult kasutatav tee, sadevee kanalisatsioon, kõrgepingekaabel , veetrass ja survekanalisatsioon. Juhindudes maareformi seaduse § 20 lg 1, § 21 lg 1, § 22 lg 1 ja § 22 ^3 lg 1, ehitusseaduse § 2, maakatastri seaduse § 18 lg 2, muinsuskaitseseaduse § 24, asjaõigusseaduse § 155, § 158, looduskaitseseaduse § 38, veeseaduse § 29, Eesti Vabariigi Valitsuse 06.11.1996 määrusest nr 267 “Maa ostueesõigusega erastamise kord”, Eesti Vabariigi Valitsuse 23.10.2008 määrusega nr 155 kinnitatud “Katastriüksuse sihtotstarvete liigid ja nende määramise kord”, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b:

1.	Nõustuda maaüksuse, asukohaga Raudteetammi tee maatükk 3, Haapsalu, Lääne maakond, pindalaga 22355 m^2, ostueesõigusega erastamisega osaühing Taavi (registrikood 10285564, asukoht Ehitajate tee 4, Uuemõisa alevik, Ridala vald, Läänemaa) omandisse vastavalt piiride kulgemise ettepanekule (lisatud).
2.	Maa, asukohaga Raudteetammi tee maatükk 3, Haapsalu sihtotstarve on transpordimaa (007; L), Maaüksusel järgida järgmisi seadusjärgseid kitsendusi: muinsuskaitseala, avalikult kasutatav tee, veekaitsevöönd, ehituskeeluvöönd, sadevee kanalisatsioon, kõrgepingekaabel, veetrass, survekanalisatsioon  
3.	Maa, asukohaga Raudteetammi teemaatükk 3, Haapsalu maksustamishind on 7 kr/m^2 .
4.	Kohustada OÜ Taavi tellima piiride kulgemise ettepaneku alusel katastriüksuse moodustamise tööd vastavat litsentsi omavalt isikult kolme kuu jooksul ettepaneku kättesaamise päevast arvates.
5.	Kohustada OÜ Haapsalu Raudtee´d teavitama linnavalitsust kirjalikult 10 päeva jooksul katastriüksuse moodustamise tellimuse esitamisest, näidates ära, kellele ja millal on tellimus esitatud. Kui tellimust ei ole võimalik esitada kehtestatud tähtaja jooksul, peab taotleja esitama taotluse uue tähtaja määramiseks, näidates ära mõjuvad põhjused ja tõendades need dokumentaalselt. 
6.	Maa erastajal tasuda maa ostueesõigusega erastamise eeltoimingute teostamise kulud kokku 200 (kakssada) krooni Haapsalu Linnavalitsuse arvelduskontole nr 10602002431007 SEB Pank AS.
7.	Korraldus teha Osaühingule Taavi (Raudtee tn 16, 90506 Haapsalu) teatavaks korralduse koopia saatmisega väljastusteatega posti teel ja maakorraldusosakonna juhatajale (A.Ulm).
8.	Korraldus jõustub teatavakstegemisest.
9.	Korraldus avalikustada väljapanekuga linnavalitsuse fuajees.
10.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea  				Erko Kalev
				Linnasekretär